Helene Spilling

Helene Spilling (født 17. april 1996 i Gjerdrum) er en norsk proffdanser. Hun vant norgesmesterskapet i dans 17 ganger, blant annet NM i latin og 10-dans, og representert Norge i EM og VM. Siden 2020 har hun vært proffdanser i TV 2s underholdningsprogram Skal vi danse.

I perioden 2013–2017 vant Spilling tolv NM-titler i klassene U19, U21 og voksenelite med sin daværende dansepartner. I 2017 flyttet hun til Litauen for å satse videre med sin nye litauiske dansepartner. Etter tre år i Litauen, hun flyttet tilbake til Norge.

I 2020 fikk Spilling tilbud om å bli med som en av proffdanserne i Skal vi danse. Hun åpnet dansestudioet The Zone Dance Studio i desember 2021, etter sin andre sesong i programmet. Spilling står også bak klesmerket DAVAY.

Skal vi danse 
Fra og med 2020-sesongen har Spilling vært med som en av proffdanserne i Skal vi danse.

 I sesong 16 kom Spilling på annenplass sammen med radiovert Nathan «Nate» Kahungu, kun slått av Andreas Wahl og Mai Mentzoni.
 Spilling vant den 17. sesongen av Skal vi danse sammen med programleder Simon Nitsche. De slo tidligere kombinertløper Magnus Moan og Ewa Trela i finalen.
 I Skal vi danse: All Stars i 2022 kom Spilling på tredjeplass med verdensmester i svømming Aleksander Hetland. På førsteplass i konkurransen kom Cengiz Al og Rikke Lund, og på andreplass kom Jørgine Massa Vasstrand og Santino Mirenna.
 I den 19. sesongen av Skal vi danse, danset Spilling sammen med stylist og frisør Harlem Alexander. De endte på fjerdeplass etter å ha blitt slått av Alexandra Joner og Ole Thomas Hansen.

Idrettsresultater 
Helene Spilling vant 17 gullmedaljer, fire sølvmedaljer og to bronsemedaljer fra NM i selskapsdans. I 2017 vant hun kongepokal.

TV-deltakelser (utvalg) 
 2020–: Skal vi danse
 2021: Alle mot alle, deltok sammen med parautøver Birgit Skarstein
 2022: 24-stjerners julekalender, røk ut 15. desember.
 2023: Mesternes Mester, Spilling skulle egentlig vært i den første nattesten ettersom hun var den som lå sist etter de første seks øvelsene, men siden friidrettsutøver Ezinne Okparaebo valgte å trekke seg ble det ingen nattest. Hun var i siste nattest før semifinalen, hvor hun tapte mot ex-kickbokser Andreas Lødrup. Helene Spilling er den femte danseren som har deltatt i suksessprogrammet. Av de fem er hun den som har kommet lengst med en femteplass.

Privatliv 
Spilling er barnebarn av den norske fysikeren og informatikeren Pål Spilling (1934–2018).

I juni 2023 bekreftet Spilling og fotballspilleren Martin Ødegaard at de er kjærester.

Referanser

Eksterne lenker 
 
 

Norske dansere
Norgesmestere i sportsdans
Mesternes Mester-deltakere
Skal vi danse-deltakere
Personer fra Gjerdrum kommune